paragraph_text: U 18. stoljeću su se između ovoga otoka sporili Velika Britanija i Francuska, a 1763. ustupljen je Britancima. Ponovno dolazi do sukoba, ali se 1783. otok ponovno nalazi u britanskim rukama. Nakon osamostaljenja 27. listopada 1979. postao ej sjedištem novoosnovane države. Na otoku danas živi 120.000 stanovnika, a u glavnom gradu otoka i države Kingstownu obitava 25.418 stanovnika. Ostali su razmješteni duž obale u ostalih pet većih gradova Layouu, Barroualliu, Chateaubelairu, Georgetownu i Calliaqui. Otok se dijeli na pet župa. Stanovništvo otoka sebe zove Vincentijancima, a uglavnom ga čine bijeli anglo-francuski doseljenici, Karibljani, doseljeni Indijci te pripadnici mješanih rasa. Godišnja stopa rasta na otocima je 0,5 %. Na otoku kao vjera dominira kršćanstvo (pretežito anglikanci), a ima i nešto malo hindusa. Pismenost otočana vrlo je velika, čak 88 %. Prosječni životni vijek za muškarce iznosi 69 godina, a za žene 74. Nezaposleno je 12 % stanovništva.<ref> Otok je ime dobio po svetom Vincentu iz Zaragoze, jer ga je, kako predaja govori, Kristofor Kolumbo otkrio u svom trećem putovanju 1498., na blagdan svetog Vincenta 22. siječnja. No, neki su osporili to vjerujući da Kolumbo na taj datum nije bio ni blizu otočja. Otok je dug 18 kilometara, a najšira točka otočja iznosi 11 kilometara. Ima površinu od 345 km<sup>2</sup>, a obalna crta otočja iznosi 84 kilometra. Pripada skupini Malim Antilima, a otok ej vrlo šumovit i brdovit. Sveti Vincent ima vlažnu tropsku klimu, s prosječnim temperaturama između 18° i 31° Celzijovih.